open-index/open-wikipedia-markdown huggingface dataset:
Ιωάννης Λεβαδεύς - Νικολαΐδης

Ο **Ιωάννης Λεβαδεύς - Νικολαΐδης** (1800 ή 1805 - 1871) ήταν Έλληνας ιατρός, λόγιος του 19ου αιώνα και καθηγητής πανεπιστημίου. 

## Βιογραφία
Γεννήθηκε στην Λειβαδιά το 1800 ή 1805. Αφού διδάχτηκε εκεί την Ελληνική και την Ιταλική γλώσσα ακολούθησε το έτος 1816 τον συγγενή του Νικόλαο Νάκο στα Ιωάννινα, όπου για έναν χρόνο παρακολούθησε διάφορα μαθήματα στο σχολείο του Αθανάσιου Ψαλίδα. Επέστρεψε στην πατρίδα του και αργότερα δίδαξε στην Θήβα. Από εκεί ακολούθησε τον θείο του Νικόλαο Βριζάκη στην Κωνσταντινούπολη, όπου βρέθηκε όταν ξεκίνησε η Ελληνική επανάσταση. Από την Κωνσταντινούπολη κατέφυγε στην Οδησσό για να ξεφύγει από τις σφαγές που είχαν ξεσπάσει από τους Τούρκους. Στην Οδησσό έμεινε στο σπίτι της ηγεμονίδος Ραλλούς Μουρούζη ως διδάσκαλος τεσσάρων παιδιών. Έμεινε εκεί ως το 1827 και από εκεί αναχώρησε για το Παρίσι. Στο Παρίσι έμεινε ως το 1832, σπούδασε ιατρική και φιλοσοφία και αναγορεύτηκε διδάκτωρ. Επέστρεψε στην Ελλάδα και διορίστηκε καθηγητής φυσικών επιστημών στην κεντρική σχολή της Αίγινας, μέλος και γραμματέας του Ιατροσυνεδρίου, πάρεδρος στο Υπουργείο Παιδείας, καθηγητής φυσιολογίας υγιεινής και παθολογίας στο Πανεπιστήμιο Αθηνών το 1837 και σύμβουλος του Υπουργείου.

Απολύθηκε από το Πανεπιστήμιο το 1848 και επέστρεψε στην Κωνσταντινούπολη, όπου άσκησε το επάγγελμα του ιατρού μέχρι το 1852. Στη συνέχεια επέστρεψε και πάλι στην Αθήνα και ασχολήθηκε ως ιδιώτης με διάφορα φιλολογικά έργα.

Απεβίωσε το 1871 στην Αθήνα.

## Συγγραφικό έργο
Μεταξύ των έργων του περιλαμβάνονται τα εξής:
* *Περί προόδου των επιστημών και τεχνών*, 1831.
* *Σύνοψις των πρωτίστων ανακαλύψεων και εφευρέσεων κατ' επιστήμας και τέχνας.*
* Περιοδικό *Ηώς* (1837-1838).
* Περιοδικό *Μνημοσύνη* (1852-1855).
* Περιοδικό *Ερανιστής* (1844-1846), μαζί με τους Φίλιππο Ιωάννου, Κωνσταντίνο Παπαρρηγόπουλος και Περικλή Αργυρόπουλο.
* *Λεξικόν Γαλλελληνικόν*, σε συνεργασία με τον Αλέξανδρο Ρίζο Ραγκαβή.
* *Επιτομή της παθολογίας του Γρυζόλου*, 1854.
* *Λεξικόν Γαλλελληνικόν*, σε συνεργασία με την Μιχαήλ Σχινά.
* *Το κάτοπτρον της κοινωνίας*, 1865.
* *Το πνεύμα της Θρησκείας.*

## Παραπομπές


## Εξωτερικοί σύνδεσμοι
* Ιωάννης Λεβαδεύς - Νικολαΐδης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες λόγιοι του 19ου αιώνα
Κατηγορία:Έλληνες παθολόγοι
Κατηγορία:Έλληνες υγιεινολόγοι
Κατηγορία:Έλληνες φυσιολόγοι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κωνσταντίνος Μέρμηγκας

Ο **Κωνσταντίνος Μέρμηγκας** (1874-1942) ήταν Έλληνας καθηγητής πανεπιστημίου και πολιτικός του 20ού αιώνα.

## Βιογραφικά στοιχεία
Γεννήθηκε στον Κάμπο του Οιτύλου το 1874. Ολοκλήρωσε τη βασική του εκπαίδευση στην Καλαμάτα. Σπούδασε ιατρική στο Πανεπιστήμιο της Αθήνας όπου και αναγορεύτηκε διδάκτωρ το 1895. Μετά από υποτροφία που κέρδισε σε διαγωνισμό μετέβη στη Γερμανία. Εκεί εξειδικεύτηκε στη χειρουργική και τη στρατιωτική υγειονομική. Επέστρεψε στην Αθήνα το 1903 και έγινε χειρουργός στο Α΄ Στρατιωτικό Νοσοκομείο και διορίστηκε υφηγητής της Χειρουργικής το 1905. Παραιτήθηκε από την ενεργό στρατιωτική υπηρεσία και διορίστηκε έκτακτος καθηγητής της Χειρουργικής Κλινικής του Εθνικού Πανεπιστημίου το 1915 και τακτικός καθηγητής της Εγχειριτικής και Τοπογραφικής Ανατομικής το 1922. Το 1935 έγινε καθηγητής της Χειρουργικής Κλινικής.

Ασχολήθηκε με την πολιτική και έγινε βουλευτής Λακωνίας το 1911, γερουσιαστής εκ μέρους του Πανεπιστημίου, της Ακαδημίας και των ανωτάτων σχολών το 1932. Εκλέχτηκε μέλος της Γερμανικής Ακαδημίας του Μονάχου το 1936 και πρόεδρος της Ιατρικής Εταιρείας Αθηνών (1923 - 1935). Διετέλεσε διορισμένος από τους Γερμανούς δήμαρχος Αθηναίων από τον Ιούνιο έως την 1η Αυγούστου 1941. Παραιτήθηκε όταν αντιλήφθηκε πως ήταν ανέφικτη η σωστή δράση του ως δήμαρχος.

Συνέγραψε αρκετές επιστημονικές εργασίες σχετικά με τη χειρουργική.

Απεβίωσε στην Αθήνα στις 23 Δεκεμβρίου 1941.

Το 2016 η εγγονή του, Καρολίνα Μέρμηγκα, δημοσίευσε το μυθιστόρημα «Ο Έλληνας Γιατρός» (Εκδόσεις Μελάνι, Αθήνα), μυθιστοριογραφημένη βιογραφία του παππού της που παρακολουθεί από κοντά τα πραγματικά γεγονότα της ζωής του Κωνσταντίνου Μέρμηγκα. Αποτέλεσμα εμπνευσμένης και καλά εμπεριστατωμένης έρευνας (το κείμενο συνοδεύεται από αναπάντεχες αλλά πολύτιμες υποσημειώσεις), το βιβλίο μνημονεύει δεκάδες πραγματικά πρόσωπα της Νεοελληνικής ιστορίας, γνωστά και άγνωστα, δίνοντας μια ολοζώντανη εικόνα της εποχής που έζησε και έδρασε ο Μέρμηγκας.

## Παραπομπές


## Πηγές
* Κωνσταντίνος Μέρμηγκας - βιογραφικά στοιχεία από το Ινστιτούτο Νεοελληνικών Ερευνών
* 

Κατηγορία:Έλληνες χειρουργοί
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Δήμαρχοι Αθηναίων
Κατηγορία:Βουλευτές Λακωνίας
Κατηγορία:Έλληνες γερουσιαστές
Κατηγορία:Έλληνες πολιτικοί του 20ού αιώνα
Ισότοπα του ινδίου

Το ίνδιο (In) συνίσταται από δύο αρχέγονα νουκλίδια, με το αφθονότερο να είναι ραδιενεργό αν και με πολύ μεγάλο χρόνο ημιζωής. Μεταξύ των χημικών στοιχείων με γνωστό σταθερό ισότοπο, μόνο στο ρήνιο συμβαίνει το σταθερό ισότοπο να είναι λιγότερο άφθονο από το εξόχως μακρόβιο ραδιοϊσότοπό του. 

## Δείτε επίσης
* Φυσικοχημικά χαρακτηριστικά του στοιχείου και αλυσίδες διασπάσεων των ραδιοϊσοτόπων του

## Σημειώσεις
* Οι τιμές που σημειώνονται με # δεν είναι απόλυτα τεκμηριωμένες από πειραματικά δεδομένα, αλλά προέρχονται, τουλάχιστον εν μέρει, από θεωρητικά μοντέλα. Αμφίβολες τιμές spin είναι κλεισμένες σε παρενθέσεις.
* Οι αβεβαιότητες δίνονται επίσης σε παρενθέσεις, αφορώντας στα τελευταία ψηφία. Οι τιμές της αβεβαιότητας αναφέρονται στην φυσική διαφοροποίηση, εκτός από την ισοτοπική σύνθεση και την χαρακτηρισμένη ως πρότυπη ατομική μάζα από την IUPAC, που αυξάνουν τις αβεβαιότητες.
* Οι συντομογραφίες χρόνων ημιζωής (t1/2) σημαίνουν : a = χρόνια, d = μέρες, min = λεπτά, s = δευτερόλεπτα, 1 ms = 10-3 s,  1 μs = 10-6 s, 1 ns = 10-9 s. 
* Ο εκθέτης *m* (ή *m2*, κλπ.), αναφέρεται σε πυρηνικό ισομερές του συγκεκριμένου ισοτόπου.

ινδιο
Αλέξανδρος Πραΐδης

Ο **Αλέξανδρος Πραΐδης** ήταν Έλληνας στρατιωτικός του 19ου αιώνα. 
## Βιογραφία
Γεννήθηκε στο Ναύπλιο το έτος 1836. Εκπαιδεύτηκε στην Ελλάδα και στη Γαλλία. Υπηρέτησε στο πυροβολικό με βαθμό υπολοχαγού. Πληγώθηκε στην επανάσταση του Ναυπλίου την 1 Μαρτίου 1862.

Σκοτώθηκε στη μάχη του Βαφέ, στην Κρήτη, στις 12 Οκτωβρίου 1866.

## Πηγές
* 

Κατηγορία:Έλληνες αξιωματικοί του πυροβολικού
Μητροφάνης Μαζούρην

Ο **Μητροφάνης Μαζούρην** (γενν. στη Μόσχα το 1834) ήταν Έλληνας ευεργέτης του 19ου αιώνα.

## Βιογραφία
Γεννήθηκε στη Μόσχα το 1834. Στην πόλη που μεγάλωσε, συγκαταλέγονταν στους βαθύπλουτους βιομηχάνους. Διετέλεσε επίτροπος της ελληνορωσικής εκκλησίας στο Παρίσι. Δαπάνησε μεγάλα χρηματικά ποσά για την Ελληνορωσική Εκκλησία και έκανε γενναίες δωρεές στα φιλανθρωπικά ιδρύματα των Αθηνών.

## Πηγές
* 

Κατηγορία:Έλληνες βιομήχανοι
Κατηγορία:Έλληνες επιχειρηματίες
Γεώργιος Τσώτσης

Ο **Γεώργιος Τσώτσης** (γεν. στα Ψαρά 1803, ;) ήταν Έλληνας αγωνιστής του 1821 και στρατιωτικός του 19ου αιώνα. 
## Βιογραφία
Γεννήθηκε στα Ψαρά το έτος 1803. Θείος του ήταν ο Δημήτριος Παπανικολής. Από παιδί μπήκε στα καράβια και υπηρέτησε σε εμπορικά πλοία. Πήρε μέρος σε διάφορες ναυμαχίες στο πλοίο του θείου του Παπανικολή. Στα χρόνια της βασιλείας του Όθωνα, διορίστηκε σημαιοφόρος του Βασιλικού Ναυτικού μέχρι το 1844, οπότε προβιβάστηκε σε βαθμό υποπλοίαρχου και υπηρέτησε μέχρι το 1847.

Τέθηκε σε διαθεσιμότητα και επέστρεψε στο εμπορικό ναυτικό ως εμποροπλοίαρχος εκτελώντας διάφορους πλόες στην Μεσόγειο και στον Ατλαντικό με προορισμό την Βρετανία. Το 1861 προσλήφθηκε στην Ελληνική Ατμοπλοΐα ως υποπλοίαρχος και έπλευσε στην Κρήτη ως πλοίαρχος του "Πανελλήνιου" τον Δεκέμβριο του 1866.

## Πηγές
* 

Κατηγορία:Έλληνες αξιωματικοί του Πολεμικού Ναυτικού
Νικόλαος Αϊβαζίδης

Ο **Νικόλαος Αϊβαζίδης** ήταν Έλληνας πρόξενος του 19ου αιώνα.

## Βιογραφία
Γεννήθηκε το 1814 στην Κωνσταντινούπολη. Ήρθε στην Ελλάδα το έτος 1827 όπου ζούσαν οι συγγενείς του. Συνεργάστηκε για μια δεκαπενταετία στην «Αθηνά», την από πολλού καθιερωμένη αθηναϊκή εφημερίδα.

Κατά την διακοπή των σχέσεων μεταξύ Ελλάδας και Τουρκίας το έτος 1855 πήγε ανέλαβε εμπιστευτική αποστολή, την οποία εκπλήρωσε με μεγάλη επιτυχία. Μετά από αυτό διορίστηκε προξενικός υπάλληλος και διευθυντής του Εμπορικού γραφείου της Ελληνικής Πρεσβείας στην Κωνσταντινούπολη. Διετέλεσε γενικός Πρόξενος. 

## Παραπομπές


## Πηγές
* 

Κατηγορία:Έλληνες διπλωμάτες
Μιχαήλ Σβορώνος

Ο **Μιχαήλ Σβορώνος** ήταν Έλληνας ευεργέτης του 19ου αιώνα.  

## Βιογραφία
Γεννήθηκε στο χωριό Μηνίες της Κεφαλλονιάς.

Ασχολήθηκε με το εμπόριο στην Βάρνα του Δούναβη και στην Κωνσταντινούπολη. Διέπρεψε και διακρίθηκε για την ευσέβεια και την φιλοπατρία του. Στην ιδιαίτερη πατρίδα του έκτισε εκκλησία, ενίσχυσε τους πρόσφυγες από την Κρήτη και ίδρυσε σχολείο. 
 
Απεβίωσε στην Κωνσταντινούπολη.

## Πηγές
* 

Κατηγορία:Έλληνες ευεργέτες
Αλεβίζος (αποσαφήνιση)

Με το επώνυμο **Αλεβίζος** μπορεί να αναφέρεται κάποιο από τα εξής πρόσωπα:
* Ευστάθιος Αλεβίζος, αγωνιστής του 1821 από το Πυργάκι της Γορτυνίας, υπό τις διαταγές του Πλαπούτα
* Θεόδωρος Αλεβίζος, αγωνιστής του 1821 από το Μελιγαλά, έμεινε ανάπηρος από μάχη
* Ιωάννης Αλεβίζος (Καλάβρυτα) ( - 1825), αγωνιστής του 1821 από τα Καλάβρυτα, πέθανε σε μάχη
* Ιωάννης Αλεβίζος (Καλαμών), αγωνιστής του 1821 από την Καλαμάτα
* Καλόγηρος Αλεβίζος, αγωνιστής του 1821 από το Κατσαρό της Μεσσηνίας
* Νικόλαος Αλεβίζος, αγωνιστής του 1821 από τη Μεσσηνία
* Πανταζής Αλεβίζος, αγωνιστής του 1821 από την Ανδρίτσαινα
* Μάρκος Αλεβίζος, αγωνιστής του 1821 από την Ανδρούτσα
* Τάσσος (χαράκτης), πραγματικό όνομα *Αναστάσιος Αλεβίζος*
Πανταζής Αλεβίζος

Ο **Πανταζής Αλεβίζος** ήταν Έλληνας αγωνιστής του 1821.

## Βιογραφικά στοιχεία
Ήταν από την Ανδρίτσαινα. Πήρε μέρος στην πολιορκία της Τρίπολης και τραυματίστηκε. Διακρίθηκε στη Μάχη στα Δερβενάκια για την καταδίωξη. Πολέμησε γενναία εναντίον του Ιμπραήμ στη Δραμπάλα και στα Τρίκορφα.

## Πηγές
* 

Κατηγορία:Αγωνιστές του 1821
Αλεβιζόπουλος

Με το επώνυμο **Αλεβιζόπουλος** μπορεί να αναφέρεται κάποιο από τα εξής πρόσωπα:
* Ο Αλεβίζος Αλεβιζόπουλος, αγωνιστής του 1821
* Ο Δημήτριος Αλεβιζόπουλος, αγωνιστής του 1821
* Ο Ιωάννης Αλεβιζόπουλος, αγωνιστής του 1821
* Ο Κυριάκος Αλεβιζόπουλος, αγωνιστής του 1821
* Ο Σωτήριος Αλεβιζόπουλος, αγωνιστής του 1821
* Ο Χαράλαμπος Αλεβιζόπουλος, αγωνιστής του 1821
Υπουργείο Δικαιοσύνης (Ελλάδα)

Το **Υπουργείο Δικαιοσύνης** ιδρύθηκε το 1833 με την πρώτη κυβέρνηση του Βασιλείου της Ελλάδας, την Κυβέρνηση Σπυρίδωνα Τρικούπη, ονομαζόμενο τότε Επί της Δικαιοσύνης Γραμματεία της Επικράτειας.

Το όνομα του υπουργείου διατηρήθηκε μέχρι τις 7 Οκτωβρίου 2009, οπότε με την απόφαση 2876/7.10.2009 του πρωθυπουργού Γεωργίου Παπανδρέου το Υπουργείο Δικαιοσύνης μετονομάστηκε σε Υπουργείο Δικαιοσύνης, Διαφάνειας και Ανθρωπίνων Δικαιωμάτων. Στις 8 Ιουλίου 2019, με το Π.Δ. 81/2019 το Υπουργείο Δικαιοσύνης επανασυστάθηκε, αντικαθιστώντας το Υπουργείο Δικαιοσύνης, Διαφάνειας και Ανθρωπίνων Δικαιωμάτων.

## Ιστορία

### Διατελέσαντες Υπουργοί Δικαιοσύνης (1967–2009)

### Διατελέσαντες Υπουργοί Δικαιοσύνης (2019–Σήμερα)

## Διάρθρωση του Υπουργείου

## Παραπομπές


## Εξωτερικοί σύνδεσμοι
* 

*
Κατηγορία:Νυν υπουργεία της Ελλάδας
Ελλάδα
Ευστάθιος Αλεβίζος

Ο **Ευστάθιος Αλεβίζος** ήταν Έλληνας αγωνιστής του 1821.
  
## Βιογραφία
Ήταν από το Πυργάκι της Γορτυνίας. Αγωνίστηκε υπό τις διαταγές του Πλαπούτα.

## Πηγές
* 

Κατηγορία:Αγωνιστές του 1821
Δημήτριος Αλεβιζόπουλος

Ο **Δημήτριος Αλεβιζόπουλος** ήταν Έλληνας αγωνιστής του 1821.

## Βιογραφία
Καταγότανε από τα Καβάσιλα της Ηλείας. Γεννήθηκε το 1801. Πολέμησε υπό τις διαταγές των του Γεώργιου και Χρύσανθου Σισίνη. Πήρε μέρος στις μάχες της Α' και Β' Πολιορκίας του Μεσολογγίου αλλα΄και κοντά στην μάχη στον Λάλα. Πολέμησε επίσης στην πολιορκία των Πατρών, και τραυματίστηκε δύο φορές στο κεφάλι και στην κοιλιά. Τραυματίστηκε επίσης στην Αθήνα το 1826. Ζούσε έως και το 1865 στα Λεχαινά.

## Πηγές
* 

Κατηγορία:Αγωνιστές του 1821
Κυριάκος Αλεβιζόπουλος

Ο **Κυριάκος Αλεβιζόπουλος** ήταν Έλληνας Μικρασιάτης αγωνιστής της Επανάστασης του 1821 από τη Σμύρνη.  

## Βιογραφικά στοιχεία
Γεννήθηκε στη Σμύρνη της Κωνσταντινούπολης . Με την έναρξη της Ελληνικής Επανάστασης ήρθε στην Πελοπόννησο και κατατάχτηκε επικεφαλής του σώματός του. Πολέμησε στις πολιορκίες της Τρίπολης, Πατρών, και Ναυπλίου εναντίον των τούρκων και των αιγύπτιων του Ιμπραήμ Πασά. Τραυματίστηκε στην Μάχη της Πολιανής. Πήρε επίσης μέρος στη Μάχη του Καματερού και στις εκστρατείες του Φαβιέρου στη Χίο. Πολέμησε στο πλάι του Κολοκοτρώνη και του Σταϊκόπουλου. Μετά το τέλος της επενάστασης έγινε λοχαγός της Φάλαγγας.

## Πηγές
* 

Κατηγορία:Αγωνιστές του 1821
Κατηγορία:Μικρασιατικός Ελληνισμός
Υπουργείο Προστασίας του Πολίτη

Το **Υπουργείο Προστασίας του Πολίτη** (**Υ.ΠΡΟ.ΠΟ.**) δημιουργήθηκε στις 29  Αυγούστου 2018 από την κυβέρνηση Αλέξη Τσίπρα. Το Υπουργείο προέκυψε από την ανασύσταση του Υπουργείου Δημόσιας Τάξης και Προστασίας του Πολίτη, και της μετονομασίας του σε **Υπουργείο Προστασίας του Πολίτη**. 

Στις 8 Ιουλίου του 2019 η επόμενη κυβέρνηση του Κυριάκου Μητσοτάκη μετέφερε στο Υπουργείο και τις αρμοδιότητες του Υπουργείο Μεταναστευτικής Πολιτικής, το οποίο κατάργησε. 

Στις αρμοδιότητες του Υπουργείου περιλαμβάνονται η εσωτερική ασφάλεια, η καταπολέμηση του εγκλήματος και η ασφάλεια των συνόρων.

## Ιστορία
Το Εκτελεστικό του 1822 διόρισε πρώτο μίνιστρο επί της αστυνομίας τον Λάμπρο Νάκο.
* Στις 26 Ιουλίου 1985 με το Ν. 1558/1985 το Υπουργείο Δημόσιας Τάξης καταργήθηκε και οι υπηρεσίες του συγκρότησαν τη Γενική Γραμματεία Δημόσιας Τάξης που υπήχθη στο Υπουργείο Εσωτερικών και Δημόσιας Τάξης.
* Στις 24 Απριλίου 1986 με το Π.Δ. 137/1986, μετά από πρόταση του πρωθυπουργού Α. Παπανδρέου, επανασυστάθηκε το Υπουργείο Δημόσιας Τάξης με τη συγκρότηση της Γενικής Γραμματείας Δημόσιας Τάξης του Υπουργείου Εσωτερικών και Δημόσιας Τάξης σε αυτοτελές Υπουργείο.
* Στις 19 Σεπτεμβρίου 2007 με το Π.Δ. 205/2007, μετά από πρόταση του πρωθυπουργού Κ. Καραμανλή, το Υπουργείο Δημόσιας Τάξης συγχωνεύθηκε με το Υπουργείο Εσωτερικών, Δημόσιας Διοίκησης και Αποκέντρωσης στο Υπουργείο Εσωτερικών και στις 25 Σεπτεμβρίου 2007 με το Π.Δ. 215/2007 οι υπηρεσίες του συγκρότησαν τη Γενική Γραμματεία Δημόσιας Τάξης.
* Στις 7 Οκτωβρίου 2009 με το Π.Δ. 184/2009, μετά από πρόταση του πρωθυπουργού Γ. Παπανδρέου, συνεστήθη το Υπουργείο Προστασίας του Πολίτη από υπηρεσίες που αποσπάστηκαν από τα Υπουργεία Εσωτερικών (Γενικές Γραμματείες Δημόσιας Τάξης και Πολιτικής Προστασίας) και Εμπορικής Ναυτιλίας, Αιγαίου και Νησιωτικής Πολιτικής (Διεύθυνση Ασφάλειας Ναυσιπλοΐας, Γενική Γραμματεία Λιμένων και Λιμενικής Πολιτικής και Λιμενικό Σώμα).
*Στις 21 Ιουνίου 2012 με το Π.Δ. 85/2012, μετά από πρόταση του πρωθυπουργού Α. Σαμαρά, το Υπουργείο Προστασίας του Πολίτη μετονομάστηκε σε Υπουργείο Δημόσιας Τάξης και Προστασίας του Πολίτη.
*Στις 27 Ιανουαρίου 2015 με το Π.Δ. 24/2015, μετά από πρόταση του πρωθυπουργού Αλέξη Τσίπρα, το Υπουργείο Δημόσιας Τάξης και Προστασίας του Πολίτη συγχωνεύθηκε με το Υπουργείο Εσωτερικών, το Υπουργείο Διοικητικής Μεταρρύθμισης και Ηλεκτρονικής Διακυβέρνησης και το Υπουργείο Μακεδονίας-Θράκης στο Υπουργείο Εσωτερικών και Διοικητικής Ανασυγκρότησης.

## Διατελέσαντες Υπουργοί
### 2009–2012

### 2018–Σήμερα

## Διάρθρωση του Υπουργείου

## Παραπομπές


## Εξωτερικοί σύνδεσμοι
* 

*
Κατηγορία:Νυν υπουργεία της Ελλάδας
Μάχη των Θερμοπυλών (267 μ.Χ.)

Η **Μάχη των Θερμοπυλών** πραγματοποιήθηκε το 267 μ.Χ. κατά τη διάρκεια των επιθέσεων των γερμανικών φύλων στην Ελλάδα, και συγκεκριμένα των Ερούλων, στις Θερμοπύλες. Οι Ρωμαίοι συγγραφείς αναφέρουν ότι η επιδρομή τους άρχισε κατά τη βασιλεία του αυτοκράτορα Γαληινού, το 267. Ερχόμενοι από το Αιγαίο, λεηλάτησαν την Αθήνα και τις πόλεις της Πελοποννήσου και νίκησαν στις Θερμοπύλες αλλά, τον επόμενο χρόνο, νικήθηκαν αποφασιστικά από τους Ρωμαίους, κοντά στον ποταμό Νέστο, στη Θράκη. Το 269 μ.Χ., ένας άλλος συνασπισμός Ερούλων, Γότθων και άλλων φυλών νικήθηκε από τον αυτοκράτορα Κλαύδιο Β' Γοτθικό στη μάχη της Ναϊσσού.

## Εξωτερικοί σύνδεσμοι

* *[https://web.archive.org/web/20101119052740/http://www.tovima.gr/default.asp?pid=2&artid=182949&ct=33&dt=12%2F08%2F2007 Έρουλοι, οι καταστροφείς της Αθήνας]* από το ΒΗΜΑ

Κατηγορία:Μάχες ρωμαϊκού στρατού
Υπουργείο Υποδομών, Μεταφορών και Δικτύων

Το **Υπουργείο Υποδομών, Μεταφορών και Δικτύων** δημιουργήθηκε το 2009 με τις υπηρεσίες του μέχρι τότε Υπουργείου Μεταφορών και Επικοινωνιών, καθώς και υπηρεσίες σχετικά με τα δημόσια έργα από το πρώην Υπουργείο Περιβάλλοντος, Χωροταξίας και Δημοσίων Έργων.

Το Υπουργείο έδρευε στην οδό Χ. Τρικούπη 182 στην Αθήνα και οι υπηρεσίες σχετικά με τις μεταφορές και τις επικοινωνίες στεγάζονταν στην οδό Αναστάσεως 2 στου Παπάγου.

Τον Ιούνιο του 2012, συγχωνεύτηκε με άλλα υπουργεία στο Υπουργείο Ανάπτυξης, Ανταγωνιστικότητας, Υποδομών, Μεταφορών και Δικτύων και τον Ιανουάριο του 2015 με το Υπουργείο Οικονομίας, Υποδομών, Ναυτιλίας και Τουρισμού.

Τον Σεπτέμβριο του 2015 επανασυστάθηκε και υπουργός ήταν ο Χρήστος Σπίρτζης μέχρι τον Νοέμβριο του 2016.

## Υπουργοί Υποδομών, Μεταφορών και Δικτύων

## Παραπομπές


## Εξωτερικοί σύνδεσμοι
* Επίσημη ιστοσελίδα του Υπουργείου Υποδομών, Μεταφορών και Δικτύων
Σωτήριος Αλεβιζόπουλος

Ο **Σωτήριος Αλεβιζόπουλος** ήταν Έλληνας αγωνιστής του 1821.
  
## Βιογραφία
Καταγότανε από τον Πύργο Ηλείας. Πήρε μέρος σε πολλές μάχες υπό τις διαταγές των Σισινίδων του Γεώργιου και Χρύσανθου Σισίνη.

## Πηγές
* 

Κατηγορία:Αγωνιστές του 1821
Παναγιώτης Μπότασης

Ο **Παναγιωτης Μπότασης** ήταν Έλληνας αγωνιστής του 1821.
## Βιογραφία
Γεννήθηκε το 1784 περίπου. Ήταν αδελφός του Γκίκα. Μαζί με τους Γεώργιο Πάνου και Αναστάσιο Ανδρούτσο εξέγειρε την Ύδρα. Το φθινόπωρο του 1823 πήγε με αποστολή ως ναύαρχος του στόλου των Σπετσών στο Μεσολόγγι και έμεινε εκεί μέχρι το 1824. Έγινε μέλος του Εκτελεστικού Σώματος. 

Πέθανε τον Οκτώβριο του 1824 στην Αθήνα.
## Πηγές
* 

## Εξωτερικοί σύνδεσμοι
Πορτρέτο του Μπόταση προς πώληση από οίκο δημοπρασιών.

Κατηγορία:Αγωνιστές του 1821
Π
Γιάννης Μαγκριώτης

Ο **Γιάννης Μαγκριώτης** (Στρυμωνικό Σερρών, 22 Μαΐου 1956) είναι Έλληνας φυσικός και βουλευτής ΠΑΣΟΚ. Ήταν Υφυπουργός Υποδομών, Μεταφορών και Επικοινωνιών.
## Βιογραφία
Γεννήθηκε στις 22 Μαΐου 1956 στο Στρυμονικό Σερρών. Είναι πτυχιούχος του Φυσικού Τμήματος του Αριστοτελείου Πανεπιστημίου Θεσσαλονίκης.

Κατείχε πλήθος πολιτικών και διοικητικών θέσεων:
* πρόεδρος του Συλλόγου Φοιτητών του Φυσικού Τμήματος ΑΠΘ (1977-79)
* μέλος της Οργανωτικής Επιτροπής των "Δημητρίων" (1978)
* μέλος της Νομαρχιακής Επιτροπής ΠΑΣOΚ Θεσσαλονίκης (από το 1978)
* πρόεδρος του Κεντρικού Συμβουλίου της Φοιτητικής Ένωσης ΑΠΘ (1980-82)
* αναπληρωτής γραμματέας της Νεολαίας ΠΑΣOΚ (1984-87)
* ειδικός σύμβουλος του Υπουργείου Μακεδονίας-Θράκης σε θέματα Πολιτισμού και Επικοινωνίας (1985-87)
* μέλος της επιτροπής του Φεστιβάλ Κινηματογράφου Θεσσαλονίκης (1986)
* γραμματέας της Κεντρικής Επιτροπής του ΠΑΣOΚ (1989-95)
* μέλος της διοίκησης του Εμπορικού Συλλόγου Θεσσαλονίκης (1991-93)
* μέλος του Εκτελεστικού Γραφείου του ΠΑΣOΚ (1994-95)
* δημοτικός σύμβουλος του Δήμου Θεσσαλονίκης (1994-1998)
* βουλευτής Επικρατείας ΠΑΣΟΚ (1995)
* γραμματέας του Τομέα Ανάπτυξης και Οικονομίας της Κ.Ε. ΠΑΣOΚ (1996)
* βουλευτής ΠΑΣΟΚ Α' Θεσσαλονίκης (1996-σήμερα)
* Υπουργός Μακεδονίας-Θράκης (1998-2000)
* Υφυπουργός Εξωτερικών (2001-2004)
* Υφυπουργός Υποδομών, Μεταφορών και Δικτύων (2009-2012)

## Πηγές
* Βιογραφικό του Γιάννη Μαγκριώτη στο pasok.gr
* Προσωπική ιστοσελίδα 
* Προσωπικό ιστολόγιο (blog)

Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες βουλευτές επικρατείας
Κατηγορία:Βουλευτές Α΄ Θεσσαλονίκης
Κατηγορία:Έλληνες υπουργοί Μακεδονίας-Θράκης
Κατηγορία:Έλληνες υφυπουργοί Εξωτερικών
Κατηγορία:Έλληνες υφυπουργοί Υποδομών, Μεταφορών και Δικτύων
Σπύρος Μπότσαρης

Ο **Σπυρίδων Μπότσαρης** ήταν Έλληνας αγωνιστής πριν από το 1821, ιδρυτής και Γενικός αρχηγός του Σουλίου.

## Βιογραφία
Είναι ο πρώτος Μπότσαρης που μνημονεύει η ιστορία. Πήρε μέρος στην μεγάλη Μάχη του Κοσσυφοπεδίου όπου σκότωσε πολλούς Τούρκους. Ήταν ο πρώτος που απόκτησε πυροβόλα όπλα, τα οποία κέρδισε ως λάφυρα στην μάχη. Συνεργάστηκε πολλές φορές με τον Σκεντέρμπεη. Μετά η τον θάνατο του Σκεντέρμπεη η οικογένεια, η οποία συνεχώς βρίσκονταν σε ένοπλη ρήξη με τους Τούρκους, άρχισε σταδιακά να μετακινείται προς το Σούλι. Εκεί συναντήθηκε με τις άλλες ένδοξες οικογένειες και όλοι μαζί σχημάτισαν την Σουλιωτική Συμπολιτεία και εγκαταστάθηκαν σε 111 χριστιανικά χωριά.

Στην Πρέβεζα σωζόταν η οικία του μέχρι το 1931, επί της σημερινής οδού Κώστα Καρυωτάκη.

## Παραπομπές


## Πηγές
* 

Σπυριδων
Γεώργιος Ν. Μπότσαρης

Ο **Γεώργιος Μπότσαρης** του Νότη ήταν Έλληνας αγωνιστής πριν το 1821.

## Βιογραφία
Γεννήθηκε στο Σούλι το 1785. Πατέρας του ήταν ο Νότης Μπότσαρης. Πήρε μέρος στους τελευταίους ηρωικούς αγώνες του Σουλίου και διέπρεψε. Δολοφονήθηκε στην Κέρκυρα το 1807 από απεσταλμένο του Αλή Πασά.

## Πηγές
* 

Γεωργιος
Κώστας Μπότσαρης

Ο **Κωνσταντίνος Μπότσαρης** του Κίτσου ήταν Έλληνας αγωνιστής του 1821.

## Βιογραφία
Γεννήθηκε στο Σούλι το 1792. Πατέρας του ήταν ο Κίτσος Μπότσαρης. Αδερφοί του ήταν ο Μάρκος Μπότσαρης κι ο Νικόλας Μπότσαρης. 

Ακολούθησε τον πατέρα του στο Βουλγαρέλι και μετά τη δολοφονία του, τον πήρε στα Ιωάννινα ο Αλή Πασάς. Μετά την πολιορκία των Ιωαννίνων από τα σουλτανικά στρατεύματα, ο πασάς σε αντιπερισπασμό παραχώρησε το Σούλι στους Σουλιώτες, κρατώντας τον Κώστα ως όμηρο. Όταν ο πασάς σκοτώθηκε από τους ανθρώπους του Χουρσίτ Πασά, κατόρθωσε να διαφύγει και να ενωθεί με τον αδερφό του Μάρκο και τους άλλους συμπατριώτες του. Πήρε μέρος στη μάχη του Κεφαλόβρυσου στις 9 Αυγούστου 1823, και μετά το θάνατο του Μάρκου ορίστηκε αντικαταστάτης του. Πολιτικά επηρεαζόταν από τον Μαυροκορδάτο, δεν διέκοψε όμως τις σχέσεις του και με τους αντικυβερνητικούς. 

Το Μάρτιο του 1824 στάλθηκε στην Ηλεία για να αποκρούσει τις επιδρομές των Οθωμανών. Πήρε μέρος στη μάχη στο Κρεμμύδι κατά των Αιγυπτίων του Ιμπραήμ Πασά (7 Απριλίου 1825), όπου κινδύνευσε να αιχμαλωτιστεί. Στη συνέχεια, έφυγε για την ανατολική Στερεά Ελλάδα και πολέμησε υπό τον Γεώργιο Καραϊσκάκη. Αργότερα, πήγε στην Αιτωλοακαρνανία και διορίστηκε από την κυβέρνηση του Γεωργίου Κουντουριώτη αρχηγός των σωμάτων που στρατοπέδευαν έξω από το Μεσολόγγι (Οκτώβριος 1825). Μετά την Έξοδο, ακολούθησε τη φρουρά της πόλης στα Σάλωνα και κατόπιν στο Ναύπλιο. 

Όταν ο Γεώργιος Καραϊσκάκης διορίστηκε αρχιστράτηγος της Ρούμελης, ο Κώστας, ως επικεφαλής των Σουλιωτών, πήγε μαζί του και πήρε μέρος στη μάχη του Διστόμου και τη μάχη της Αράχωβας. Μετά το θάνατο του Γεωργίου Καραϊσκάκη υποστήριξε τα σχέδια των Τσωρτς και Κόχραν, που οδήγησαν στη μεγάλη ήττα των Ελλήνων στη μάχη του Αναλάτου (24.4.1827). 

Επί Καποδίστρια πήρε μέρος στις επιχειρήσεις για την απελευθέρωση της δυτικής Στερεάς Ελλάδας υπό τον Τσωρτς. Μετά τη δολοφονία του Κυβερνήτη, εντάχθηκε στην παράταξη του Ιωάννη Κωλέττη, και μάλιστα έγινε μέλος της τριμελούς αντιπροσωπείας που εστάλη στο Μόναχο για να προσκαλέσει επίσημα τον Όθωνα στον ελληνικό θρόνο. 

Στα χρόνια του Όθωνα έγινε υποστράτηγος της Φάλαγγας και την περίοδο 1844-1847 ήταν γερουσιαστής. 

Απεβίωσε το 1853.

## Παραπομπές


## Πηγές
* 
* Εγκυκλοπαίδεια Πάπυρος Λαρούς Μπριτάννικα, τόμος 44, σελ. 26.

Κατηγορία:Αγωνιστές του 1821
Κατηγορία:Έλληνες στρατηγοί
Κατηγορία:Έλληνες γερουσιαστές
Κωστας
Νικόλας Μπότσαρης

Ο Υποστράτηγος **Νικόλαος Μπότσαρης** του Κίτσου ήταν Σουλιώτης αγωνιστής του 1821. 
 
## Βιογραφία
Γεννήθηκε στο Σούλι. Πατέρας του ήταν ο Κίτσος Μπότσαρης. Ετεροθαλής αδερφός του ήταν ο Μάρκος Μπότσαρης. Το 1834 έκανε εκστρατεία στην Ήπειρο. Κατέλαβε το φρούριο που βρισκόταν μετά την Παραμυθιά και κοντά στο Ελευθεροχώρι. Πολιορκήθηκε από τους Τούρκους και κράτησε πολύ κρατερά αμυνόμενος.

## Πηγές
* 

Κατηγορία:Αγωνιστές του 1821
Νικολας
Γκίκας Μπότασης

Ο **Γκίκας Μπότασης** ήταν Έλληνας αγωνιστής του 1821.
  
## Βιογραφία
Γεννήθηκε γύρω στο έτος 1797. Με την έναρξη της Ελληνικής Επανάστασης στις Σπέτσες στις 3 Απριλίου 1821 ο Γκίκας πήγε στο Κρανίδι, από όπου ήταν η καταγωγή της οικογένειας των Μποτασαίων και εξέγειρε τους Κρανιδιώτες. Μετά πήγε στο Άργος, συνεργάστηκε με τη Μπουμπουλίνα και ξεσήκωσε τους κάτοικους της περιφέρειας. Προπαρασκεύασε επίσης την Πολιορκία του Ναυπλίου. Πολιτικός πήρε μέρος στην Α΄ Εθνοσυνέλευση Επιδαύρου.https://representatives1821.gr/ethnosineleuseis/a-ethnosineleusi/%CE%BC%CE%AD%CE%BB%CE%B7-%CE%B1-%CE%B5%CE%B8%CE%BD%CE%BF%CF%83%CF%85%CE%BD%CE%B5%CE%BB%CE%B5%CF%8D%CF%83%CE%B7%CF%82/ Άσκησε πολιτικά αξιώματα, μεταξύ των οποίων το του αντιπροέδρου του Εκτελεστικού το 1825.

Πέθανε στο Ναύπλιο το 1831 πάμφτωχος.

## Παραπομπές


## Πηγές
* 

Κατηγορία:Αγωνιστές του 1821
Γκικας
Κατηγορία:Έλληνες πληρεξούσιοι
Δημήτρης Δρούτσας

Ο **Δημήτρης Δρούτσας** είναι Έλληνας πολιτικός.

## Βιογραφία
Γεννήθηκε στη Λευκωσία το 1968. 

Σπούδασε και δίδαξε, ως βοηθός καθηγητή, στη Νομική Σχολή του Πανεπιστημίου της Βιέννης. Ξεκίνησε να γράφει διδακτορική διατριβή στο Πανεπιστήμιο της Βιέννης με θέμα «Ένταξη της Κύπρου στην Ευρωπαϊκή Ένωση», την οποία όμως ποτέ δεν κατέθεσε. Συνεπώς δεν έχει τον τίτλο του διδάκτορα.
[αριστερά|μικρογραφία|Ο Δρούτσας με τη [Χίλαρι Κλίντον το 2010 στις Βρυξέλλες]]
Διετέλεσε νομικός σύμβουλος του Υπουργού Εξωτερικών της Αυστρίας Wolfgang Schüssel (1998-1999), Ειδικός Σύμβουλος του Υπουργού Εξωτερικών Γιώργου Α. Παπανδρέου (1999-2004) και διευθυντής του Διπλωματικού Γραφείου του Προέδρου του ΠΑΣΟΚ (2004-2009). Υποστήριξε με θέρμη το Σχέδιο Ανάν, κάτι για το οποίο κατόπιν κατακρίθηκε. 

Στις ευρωεκλογές του 2009 τοποθετήθηκε δέκατος στο ψηφοδέλτιο του ΠΑΣΟΚ χωρίς αρχικά να εκλεγεί. 

Στην κυβέρνηση Παπανδρέου ανέλαβε αναπληρωτής υπουργός εξωτερικών και εν συνεχεία υπουργός εξωτερικών για να αντικατασταθεί τελικώς με τον ανασχηματισμό του Ιουνίου 2011. 

Λόγω παραίτησης του ευρωβουλευτή Σταύρου Λαμπρινίδη για να αναλάβει το υπουργείο εξωτερικών, ο Δρούτσας ως πρώτος επιλαχών εξελέγη ευρωβουλευτής.

Μιλά Γερμανικά, Αγγλικά, Γαλλικά και Ρώσικα. Είναι παντρεμένος με τη δημοσιογράφο Φαίη Καραβίτη.

## Παραπομπές


## Πηγές

* Σελίδα του Δημήτρη Δρούτσα στο pasok.gr

Κατηγορία:Έλληνες αναπληρωτές υπουργοί Εξωτερικών
Κατηγορία:Έλληνες υπουργοί Εξωτερικών
Κατηγορία:Κατηγορία Commons με τοπικό σύνδεσμο ίδιο με των Wikidata
Κατηγορία:Ευρωβουλευτές της Ελλάδας εκλεγμένοι την περίοδο 2009-2014
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Έλληνες πολιτικοί του 21ου αιώνα
Brainstorm

Οι **Brainstorm** (λετονικά: Prāta Vētra) είναι λετονικό pop rock συγκρότημα που ιδρύθηκε το 1989 στη Γιέλγκαβα.

## Δισκογραφία

* Vairāk nekā skaļi (1993)
* Vietu nav (1994)
* Veronika (1996)
* Viss ir tieši tā kā tu vēlies (1997)
* Starp divām saulēm (1999)
* Among the Suns (2000)
* Izlase (2000)
* Kaķēns, kurš atteicās no jūrasskolas (2001)
* Online (2001)
* Dienās, kad lidlauks pārāk tāls (2003)
* A Day Before Tomorrow (2003)
* Veronika (2004)
* Četri krasti (2005)
* Four Shores (2006)
* Tur kaut kam ir jābūt (2008)
* Шаг (2009)
* Years and Seconds (2010)

## Μέλη
* Ρέναρς Κάουπερς (φωνητικά, ακουστική κιθάρα)
* Γιάνις Γιούμπαλτς (κιθάρα)
* Κάσπαρς Ρόγκα (ντραμς)
* Μάρις Μίχελσονς (ακορντεόν, πιάνο)
* Γκούνταρς Μαουσέβιτς (μπάσο) (1974-2004)

## Εξωτερικοί σύνδεσμοι
* Επίσημη ιστοσελίδα

Κατηγορία:Λετονικά μουσικά συγκροτήματα
Κυκλοαλκυλοαλογονίδια

Τα **κυκλοαλκυλοαλογονίδια** ή **αλοκυκλοαλκάνια** είναι οργανικές ενώσεις που αποτελούν ιδιαίτερη χημική ομόλογη σειρά. Πρόκειται για ενώσεις με δυο χαρακτηριστικές ομάδες: την παρουσία ενός δακτυλίου, που θεωρείται ιεραρχικά ανώτερη, και ενός ατόμου αλογόνου. 
* Ο γενικός χημικός τύπος των αλκυλενυλαλογονιδίων είναι: **C<sub>n</sub>H<sub>2n-1</sub>Χ**
όπου n = 3,4... και  Χ: φθορίου (**F**), χλωρίου (**Cl**), βρωμίου (**Br**) και ιωδίου (**I**).
* Είναι ισομερή των αλκενυλοαλογονιδίων.
* Το αστάτιο (**At**) θεωρητικά δεν αποκλείεται, αλλά τα κυκλοαλκυλοαστατίδια έχουν πρακτικά μελετηθεί πολύ λίγο ακόμη και λόγω της σχετικά μικρής ηλεκτραρνητικότητάς του δεν είναι σίγουρο ότι συμπεριφέρονται όμοια με τα υπόλοιπα κυκλοαλκυλοαλογονίδια.

*
Κατηγορία:Χημικές ομόλογες σειρές
Υπουργείο Οικονομικών (Ελλάδα)

Το **Υπουργείο Οικονομικών (ΥΠ.ΟΙΚ.)** ήταν το κυβερνητικό τμήμα για τη δημοσιονομική πολιτική και το σχεδιασμό και την εκτέλεση του προϋπολογισμού της Ελλάδας (έσοδα και δαπάνες της Γενικής Κυβέρνησης). Αντικαταστάθηκε στη 1 Αυγούστου 2023 από το Υπουργείο Εθνικής Οικονομίας και Οικονομικών.

Υπό την ευθύνη του βρίσκονταν, μεταξύ άλλων, το Γενικό Λογιστήριο του Κράτους (ΓΛΚ), οι Δημόσιες Επιχειρήσεις και Οργανισμοί (Δ.Ε.Κ.Ο.), ο Οργανισμός Διαχείρισης Δημοσίου Χρέους (Ο.Δ.ΔΗ.Χ.), η Διεύθυνση Διαχείρισης Δημόσιου Υλικού (ΔΔΔΥ), το Ταμείο Αξιοποίησης Ιδιωτικής Περιουσίας του Δημοσίου (Τ.Α.Ι.ΠΕ.Δ.) και οι αποκρατικοποιήσεις γενικότερα και η Ειδική Γραμματεία Διαχείρισης Ιδιωτικού Χρέους. 

Ήταν το 1ο στη σειρά τάξης των Υπουργείων, σύμφωνα με την Απόφαση Πρωθυπουργού Αριθ. Υ1/2019 (ΦΕΚ 2901/Β/9-7-2019).

## Δείτε επίσης
* Τράπεζα της Ελλάδας
* Τραπεζικός τομέας στην Ελλάδα
* Χρηματιστήριο Αθηνών 
* ΑΑΔΕ

*
Οικονομικων
Κατηγορία:Τράπεζα της Ελλάδος
Κατηγορία:Τραπεζική στην Ελλάδα
Ματ Γκρέινινγκ

Ο **Ματ Γκρέινινγκ** (αγγλ.:*Matthew Abram "Matt" Groening*, 15 Φεβρουαρίου 1954) είναι Αμερικανός σεναριογράφος, παραγωγός και δημιουργός της παγκοσμίως γνωστής σειράς κινουμένων σχεδίων The Simpsons. Άλλα γνωστά του έργα είναι η σειρά κινουμένων σχεδίων Futurama και το κόμικ Life in Hell. Δημιούργησε την κωμική σειρά κινουμένων σχεδίων του Απογοήτευση.

## Βιογραφία
Γεννήθηκε στο Πόρτλαντ του Όρεγκον. Το 1977, σε ηλικία 23 ετών, μετακόμισε στο Λος Άντζελες με σκοπό να γίνει συγγραφέας. Αναγκάστηκε να κάνει πολλές δουλειές, όπως κομπάρσος, λαντζέρης και οδηγός. Ξεκίνησε να περιγράφει τη ζωή του στους φίλους του σε μορφή κόμικ, με τον τίτλο Life in Hell, το οποίο άρχισε να μοιράζει στο δισκοπωλείο στο οποίο δούλευε. Η τότε κοπελα του, Ντέμπορα Κάπλαν (Deborah Caplan), άρχισε να εκδίδει το κόμικ σε μορφή βιβλίου και το κόμικ γνώρισε αμέσως μεγάλη επιτυχία. 

Το Life in Hell τράβηξε την προσοχή του παραγωγού Τζέιμς Λ. Μπρουκς που πρότεινε στον Γκρέινινγκ τη δημιουργία μιας τηλεοπτικής σειράς κινουμένων σχεδίων. Ο Γκρέινινγκ σκέφτηκε μια δυσλειτουργική οικογένεια που ονόμασε *[[The Simpsons]]*. 

## Παραπομπές


Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Αγνωστικιστές
Κατηγορία:Αμερικανοί καλλιτέχνες
Κατηγορία:Αμερικανοί animators
Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί τηλεόρασης
Κατηγορία:The Simpsons
Κατηγορία:Αμερικανοί κωμικοί
Αστραπόγιαννος

Ο **Γιάννος** «**Αστραπόγιαννος**» ήταν Έλληνας αρματολός του 18ου αιώνα, κυρίαρχος της Δωρίδας στην Ρούμελη. Άκμασε για πολλά χρόνια (1760 - 1782), και λατρεύτηκε από τους υπόδουλους Έλληνες ως λαϊκός ήρωας, τιμωρός των Τούρκων, και ελευθερωτής. Η λαϊκή παράδοση τον θέλει γενναιόδωρο με τους φτωχούς και ανελέητο με τους ισχυρούς. Ο Αριστοτέλης Βαλαωρίτης έγραψε ποίημα για τον Αστραπόγιαννο, ενώ το 1970 γυρίστηκε ταινία με τίτλο ''Ο Αστραπόγιαννος'', σε σκηνοθεσία Νίκου Τζήμα με πρωταγωνιστή τον Νίκο Κούρκουλο.**' Η ταινία είναι βασισμένη στον θρύλο του αρματολού, αλλά διαδραματίζεται στη [[Θεσσαλία]] στις αρχές του 20ού αιώνα. **'

Σήμερα, «αστραπόγιαννος» αποκαλείται μεταφορικά ένας έξυπνος άνθρωπος με ηγετικά χαρίσματα, που όμως είναι αντίθετος με το κατεστημένο και την ιεραρχία.

## Βιογραφία
Ο Γιάννος καταγόταν από την Αγία Ευθυμία Φωκίδας. Αρχικά ήταν πολεμιστής υπό τη σημαία των αδελφών Λάμπρου και Μήτρου Τσεκούρα, αργότερα του Βλαχαρμάτα Βέργου. Λόγω της ανδρείας του, αναγνωρίστηκε ως ο αρχηγός της δικής του ομάδας πολεμιστών, με την οποία τρομοκράτησε τους Τούρκους. Οι Τούρκοι αναγκάστηκαν να του παραχωρήσουν το αρματωλίκι της Δωρίδας. 

Όταν ο Οθωμανός δερβέναγας των Σαλώνων Μίρτζας βίασε μία γυναίκα από την επικράτεια του Αστραπόγιαννου, ο Γιάννος εξεστράτευσε εναντίον του Μίρτζα και κατέσφαξε αυτόν και όλους τους οπλοφόρους του.

Μετά από χρόνια στο αρματωλίκι και πολλές νίκες, βρήκε τραγικό θάνατο σε μάχη με τους Τούρκους στα Παλάτια της Δωρίδας. Είχε πληγωθεί θανάσιμα μετά από προδοσία, και διέταξε τον σύντροφό του Λαμπέτη να τον σκοτώσει, για να μην πέσει από χέρι Τούρκου.

## Παραπομπές


## Πηγές
* 

Κατηγορία:Αρματολοί
Βλαχαρμάτας

Ο **Βλαχαρμάτας** ήταν Έλληνας αρματολός του 18ου αιώνα.

## Βιογραφικά στοιχεία
Ήταν από το Μαυρολιθάρι. Γύρω στην δεκαετία 1750 - 1760 μαζί με τους άλλους αρματολούς, τον Χρήστο Μηλιώνη, Λάμπρο και Μήτρο Τσεκούρα, τον Λάμπρο Βουνιχωρίτη και τον Κώστα Ντρίλλου ύψωσε την σημαία και εξεγέρθηκε στην Παρνασσίδα και τη Δωρίδα. 

Τραυματίστηκε θανάσιμα σε κάποια μάχη στο χωριό Δεσφίνα και κατέφυγε στην μονή Ιερουσαλήμ της Δαυλείας στους Δελφούς. Εκεί έπεσε θύμα προδοσίας και αιχμαλωτίστηκε και θανατώθηκε με φρικτό τρόπο.

## Πηγές
* 

Κατηγορία:Αρματολοί
Τζον Μάλκοβιτς

Ο **Τζον Μάλκοβιτς** (), (9 Δεκεμβρίου 1953), είναι Αμερικανός ηθοποιός, παραγωγός και σκηνοθέτης. Τα τελευταία 25 χρόνια έχει εμφανιστεί σε περισσότερες από 70 ταινίες, ενώ έχει λάβει δύο υποψηφιότητες για Όσκαρ, για τους ρόλους του στις ταινίες Μια θέση στην καρδιά (Places in the Heart) και Η δεύτερη ευκαιρία (In the Line of Fire). Άλλες γνωστές του ταινίες είναι οι Επικίνδυνες Σχέσεις (Dangerous Liaisons), Στο μυαλό του Τζον Μάλκοβιτς (Being John Malkovich) και Η Ανταλλαγή (Changeling).

## Βιογραφία
Γεννήθηκε στο Κρίστοφερ του Ιλινόις και έχει κροατική, σκωτσέζικη και γερμανική καταγωγή. Ηταν μαθητής σε ένα Καθολικό σχολείο του Σικάγο και αργότερα σπούδασε θέατρο στο Πανεπιστήμιο Ιλινόις Στέιτ (αγγλ. Illinois State University).

## Φιλμογραφία
### Ηθοποιός

### Σκηνοθέτης
**Johnny Loves Bobby* (1989)
**Strap-Hanging* (1999)
**The Dancer Upstairs* (2002)
**Hideous Man* (2002)
**Blazing Satchels* (2008)

### Σεναριογράφος
**Hideous Man* (2002)

### Παραγωγός
**The Accidental Tourist* (1988) 
**Ghost World* (2001)
**The Dancer Upstairs* (2002)
**The Libertine* (2004)
**Kill the Poor* (2006)
**Art School Confidential* (2006)
**Juno* (2007)

## Παραπομπές


## Εξωτερικοί σύνδεσμοι
* 
* Συνέντευξη του Τζον Μάλκοβιτς στο Βήμα, 25/11/2007, http://www.tovima.gr/default.asp?pid=2&ct=34&artid=185120&dt=25/11/2007
* Άρθρο στη Ναυτεμπορική, 19/11/2007, http://www.naftemporiki.gr/t+z/story.asp?id=1440588 

Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών
Κατηγορία:Βραβευμένοι με BAFTA
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Βαλής

Με το όνομα **Βαλής** (αραβικά: والي), πληθυντικός *Βαλήδες*, φέρονταν εξελληνισμένα διοικητικός τίτλος της Οθωμανικής Αυτοκρατορίας. 

Το όνομα προέρχεται εκ της αραβικής *Ουαλί* (ορθότερα: Ουααλίι), όπου στη τουρκική προφέρονταν *Βαλή*. Τον τίτλο αυτόν έφερε ο Διοικητής μιας γεωγραφικής περιοχής που αποτελούσε ιδιαίτερο διοικητικό διαμέρισμα της Αυτοκρατορίας, το οποίο λέγονταν Βιλαέτι ή στην αραβική Βιλάγια. Τα καθήκοντά του Βαλή ήταν αντίστοιχα με του σημερινού Νομάρχη ή Περιφερειάρχη με ενισχυμένες αρμοδιότητες οικονομικής και στρατολογικής φύσεως.

Οι Βαλήδες ορίζονταν, πάντοτε από τον εκάστοτε Σουλτάνο, όπου συνηθέστερα ήταν στρατιωτικοί και τελευταία και Πασάδες, ανεξάρτητα θρησκείας ή καταγωγής. Για παράδειγμα Χριστιανός Βαλής ήταν ο Καραθεοδωρής πασάς που τον Απρίλιο του 1895 ανέλαβε Βαλής της Κρήτης, (ένας από τους έξι Χριστιανούς Βαλήδες που διορίστηκαν στη Κρήτη). 

Σήμερα ο τίτλος αυτός απαντάται στο Μαρόκο, Αλγερία και σε κάποιες πρώην Ηγεμονίες της Ασίας.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.4ος, σελ.82

Κατηγορία:Οθωμανικοί τίτλοι
Κατηγορία:Τουρκικοί τίτλοι
Κατηγορία:Ιστορία της Οθωμανικής Αυτοκρατορίας
Αλέξανδρος Βάσος

Ο υποστράτηγος **Αλέξανδρος Βάσος** ήταν Έλληνας στρατιωτικός του 19ου αιώνα.

## Βιογραφικά στοιχεία
Γεννήθηκε στη Σαλαμίνα το 1831. Πατέρας του ήταν ο Μαυροβουνιώτης Βάσος. Διετέλεσε στην υπηρεσία του Όθωνα. Απεβίωσε στην Αθήνα το 1913.

## Πηγές
* 

Κατηγορία:Έλληνες αξιωματικοί του Στρατού Ξηράς
Κατηγορία:Στρατιωτικός-επέκταση
Τάγμα του Αγίου Γεωργίου (Ουγγαρία)

μικρογραφία|150px|Το έμβλημα του Τάγματος του Αγίου Γεωργίου
Το **Τάγμα του Αγίου Γεωργίου** (, ) ήταν το πρώτο στην Ευρώπη κοσμικό Ιπποτικό Τάγμα. Ιδρύθηκε από τον βασιλιά Κάρολο Α' της Ουγγαρίας το 1326 και διατηρήθηκε για μικρό μόνο χρονικό διάστημα.

Το τάγμα συγκροτήθηκε από 50 ιππότες. Για την εισδοχή κάθε νέου μέλους απαιτούταν η ομοφωνία των άλλων μελών. Τα νέα μέλη όφειλαν να ορκιστούν πίστη στο μονάρχη. Τα μέλη φορούσαν ένα μαύρο μανδύα με κουκούλα και λατινική επιγραφή. 

## Πηγές
* Fügedi, Erik: Ispánok, bárók, kiskirályok *(Counts, Barons and Petty Kings)*; Magvető Könyvkiadó, 1986, Budapest; ISBN 963-14-0582-6.
* Kristó, Gyula (editor): Korai Magyar Történeti Lexikon - 9-14. század *(Encyclopedia of the Early Hungarian History - 9-14th centuries)*; Akadémiai Kiadó, 1994, Budapest; ISBN 963-05-6722-9.

Γεωργιου
Κατηγορία:Μεσαιωνική ιστορία της Ουγγαρίας
Κατηγορία:Βασίλειο της Ουγγαρίας
Τάγμα του Αγίου Γεωργίου (αποσαφήνιση)

Με την ονομασία **Τάγμα Αγίου Γεωργίου** φέρονται στην Ιστορία της Ευρώπης εννέα μεγάλα στρατιωτικά τάγματα που δημιουργήθηκαν από διάφορους Χριστιανούς Ηγεμόνες, από της εποχής των Σταυροφόρων, όταν ο Άγιος Γεώργιος ανακηρύχθηκε προστάτης Άγιος των στρατευμάτων. Τα εννέα αυτά σπουδαία Τάγματα είναι κατά σειρά αρχαιότητας (έτους ίδρυσης):
* Τάγμα του Αγίου Γεωργίου Ντ΄ Αλφάμα (Αραγωνίας)
* Τάγμα του Αγίου Γεωργίου - Ουγγαρία
* Τάγμα του Αγίου Γεωργίου (Αυστρία)
* Τάγμα του Αγίου Γεωργίου (Γένουα)
* Τάγμα του Αγίου Γεωργίου (Βαυαρία)
* Τάγμα Αγίου Γεωργίου (Βουργουνδία)
* Τάγμα Αγίου Γεωργίου (Αννόβερο)
* Τάγμα Αγίου Γεωργίου (Νεάπολη)
*Τάγμα του Αγίου Γεωργίου - Ρωσική Αυτοκρατορία
:Τάγμα του Αγίου Γεωργίου - Ρωσία (επαναφορά προηγουμένου)
Ήπειρος (διαμέρισμα)

Η **Ήπειρος** είναι γεωγραφικό διαμέρισμα της Ελλάδας που εκτείνεται στο βορειοδυτικό άκρο της χώρας. Δυτικά βρέχεται από το Ιόνιο Πέλαγος, ενώ ανατολικά συνορεύει με τη Μακεδονία και τη Θεσσαλία. Νότια εκτείνεται μέχρι τον Αμβρακικό κόλπο και τον νομό Αιτωλοακαρνανίας. Τέλος, στα βόρεια συνορεύει με την Αλβανία. Αποτελείται από τις περιφερειακές ενότητες Άρτας, Ιωαννίνων, Πρέβεζας και Θεσπρωτίας. Η έκτασή του είναι 9.223 τ.χλμ. και ο συνολικός πληθυσμός 319.543 κάτοικοι σύμφωνα με την απογραφή του 2021. Πρωτεύουσα και μεγαλύτερη πόλη είναι τα Ιωάννινα με πληθυσμό 111.740 κατοίκους. Ο αρμόδιος για την περιοχή ΟΤΑ ονομάζεται Περιφέρεια Ηπείρου.

## Παραπομπές
OpenSUSE

Το **openSUSE** είναι μια διανομή GNU/Linux που αναπτύσσεται από το έργο openSUSE το οποίο χρηματοδοτείται από την εταιρία Novell. Είναι ένα λειτουργικό σύστημα προοριζόμενο για γενικού τύπου χρήση και αποτελεί την βάση για την πολυβραβευμένη σειρά λειτουργικών συστημάτων SUSE Linux Enterprise της Novell. Μετά την αγορά της SUSE Linux τον Ιανουάριο του 2004 η Novell αποφάσισε να ανοίξει την ανάπτυξη του SUSE κάνοντας το 100% ελεύθερο λογισμικό. Το SUSE αποτελούσε και αποτελεί πάντα μια αξιόπιστη λύση για τον αρχάριο και μέσο χρήστη αλλά και για τον επαγγελματία. Χρησιμοποιεί το διαχειριστή πακέτων RPM και κυκλοφορεί σε εκδόσεις με γραφικά περιβάλλοντα χρήστη KDE, GNOME, XFCE και LXDE.

Το openSUSE έχει οκτάμηνο κύκλο ανάπτυξης. Η τελευταία έκδοση είναι η 15.2.

## Ιστορικό εκδόσεων

### Χρονολόγιο

## Εξωτερικοί σύνδεσμοι

* H Ιστοσελίδα του openSUSE 
* Τα φόρουμ του openSUSE 
* openSUSE studio 

## Παραπομπές


Κατηγορία:Ελεύθερο λογισμικό
Κατηγορία:Διανομές Linux
Interactive Ruby Shell

Το αλληλεπιδραστικό κέλυφος της Ruby, ή **Interactive Ruby Shell** (**IRB**) είναι ένα κέλυφος για προγραμματισμό της αντικειμενοστρεφή γλώσσα σεναρίων Ruby. Το πρόγραμμα εκτελείται από μια γραμμή εντολών και επιτρέπει την εκτέλεση εντολών της Ruby με άμεση απάντηση, επιτρέποντας τον πειραματισμό σε πραγματικό χρόνο με τη γλώσσα. Υποστηρίζει ιστορικό εντολών, δυνατότητες διόρθωσης γραμμής και έλεγχο διεργασιών, και μπορεί να επικοινωνεί άμεσα σαν σενάριο κελύφους με το διαδίκτυο και να αλληλεπιδρά με κάποιον κεντρικό υπολογιστή. Αναπτύχθηκε από τον Keiju Ishitsuka.

Χρήση:
 irb [ επιλογές ] [ *αρχείο προγράμματος* ] [ *ορίσματα...* ]

Παράδειγμα χρήσης:

```ruby
irb(main):001:0> n = 5
=> 5
irb(main):002:0> def fact(n)
irb(main):003:1>   if n <= 1
irb(main):004:2>     1
irb(main):005:2>   else
irb(main):006:2*     n * fact(n - 1)
irb(main):007:2>   end
irb(main):008:1> end
=> nil
irb(main):009:0> fact(n)
=> 120
```


## Εξωτερικοί σύνδεσμοι
* "Try Ruby"  Online IRB 
* "When Trouble Strikes" κεφάλαιο από το *Programming Ruby* 
* "Interactive Ruby Shell" κεφάλαιο από το *Programming Ruby* 

Κατηγορία:Ruby
Κατηγορία:Ελεύθερο λογισμικό
YARV

Ο **YARV** (**Yet another Ruby VM**, **Άλλη μια εικονική μηχανή για τη Ruby**) είναι ένας διερμηνέας κώδικα byte (bytecode) που αναπτύχθηκε για τη γλώσσα προγραμματισμού Ruby από τον Koichi Sasada. Ο στόχος του εγχειρήματος ήταν να μειωθεί σημαντικά ο χρόνος εκτέλεσης των προγραμμάτων σε Ruby.

Επειδή ο YARV έγινε ο επίσημος διερμηνέας της Ruby στην έκδοση της Ruby 1.9, ονομάζεται επίσης **KRI** (Koichi's Ruby Interpreter).

## Απόδοση
Δοκιμές από το rubychan.de έδειξαν σημαντικές βελτιώσεις στην απόδοση. Δοκιμές από τον Antonio Cangiano έδειξαν μια κατά μέσο όρο τέσσερις φορές βελτίωση σε σχέση με τον αυθεντικό διερμηνέα. Και οι δύο εκτιμήσεις βασίστηκαν σε κυρίως συνθετικά δοκιμαστικά σενάρια. 

Το Ruby on Rails παρατηρήθηκε να τρέχει περίπου κατά 15% γρηγορότερα με τον YARV σε σχέση με τη Ruby 1.8.6. Όμως, ο αρχικός χρόνος που χρειάζεται το πρόγραμμα (startup time) και ο χρόνος που χρειάζεται το ActiveRecord εξακολουθούν να είναι μεγάλοι.

## Ιστορία
Την 1η Ιανουαρίου 2007, ο YARV ενσωματώθηκε με τον κώδικα στο σύστημα Subversion της Ruby.

Ο δημιουργός της Ruby, Yukihiro Matsumoto, ενσωμάτωσε πλήρως τον YARV στην έκδοση Ruby 1.9.0 που κυκλοφόρησε στις 26 Δεκεμβρίου 2007. Από αυτήν τη στιγμή, ο YARV έγινε ο επίσημος διερμηνέας της Ruby, αντικαθιστώντας αυτόν που είχε αναπτύξει ο Matsumoto.

## Δείτε επίσης
* Rubinius
* Ruby
* Ruby on Rails

## Αναφορές


## Εξωτερικοί σύνδεσμοι
* YARV: Yet Another RubyVM ... on Rails? - Koichi Sasada's RubyConf 2006 presentation 
* The Great Ruby Shootout (December 2008) - Ruby 1.9.1 (YARV) versus other Ruby VMs 
* YARV in The Computer Language Benchmarks Game - Ruby 1.9.0(YARV) versus Ruby 1.8.6 
* YARV in The Computer Language Benchmarks Game - Ruby 1.9.1 versus Ruby 1.8.7 

Κατηγορία:Ruby
Κατηγορία:Ελεύθερο λογισμικό
MacRuby

Η **MacRuby** είναι μια υλοποίηση της γλώσσας Ruby που εκτελείται με τη βιβλιοθήκη χρόνου εκτέλεσης της Objective-C και το πλαίσιο CoreFoundation και αναπτύσσεται από την Apple με σκοπό "κάποια στιγμή να αντικαταστήσει τη RubyCocoa". Βασίζεται στη Ruby 1.9 και χρησιμοποιεί την υψηλής απόδοσης δομή μεταγλωττιστή LLVM από την έκδοση 0.5. Υποστηρίζει μεταγλώττιση ahead-of-time και just-in-time.

Η MacRuby υποστηρίζει το Interface Builder και έρχεται με τη βασική βιβλιοθήκη HotCocoa που απλοποιεί τον προγραμματισμό του Cocoa. Η MacRuby έχει επίσης χρησιμοποιηθεί σαν ενσωματωμένη γλώσσα σεναρίων σε εφαρμογές σε Objective-C.

## Ιστορία

Η MacRuby αρχικά ονομαζόταν "ruby+objc" και αναπτύχθηκε από τον Laurent Sansonetti, ο οποίος άρχισε να δουλεύει σε αυτή προς το τέλος του 2007.  Το Μάρτιο του 2008, κυκλοφόρησε ευρέως η πρώτη έκδοση, η MacRuby 0.1, η οποία και ανακοινώθηκε στο επίσημο φόρουμ RubyTalk. Η έκδοση 0.2 κυκλοφόρησε τον Ιούνιο του 2008, και υλοποίησε τις συμβολοσειρές, τους απλούς πίνακες και τους πίνακες κατακερματισμού της Ruby σαν εγγενείς τύπους του Cocoa. Το Σεπτέμβριο του 2008 κυκλοφόρησε η MacRuby 0.3, η οποία και περιλάμβανε τη βιβλιοθήκη HotCocoa και διάφορα παραδείγματα προγραμμάτων με τη HotCocoa. Τον Οκτώβριο του 2009, η Apple δημιούργησε την πρώτης σελίδα για τη MacRuby στη σελίδα της Developer Connection. Η MacRuby 0.4 κυκλοφόρησε το Μάρτιο του 2009, η MacRuby 0.5 τον Ιανουάριο του 2010 και η MacRuby 0.6 το Μάιο του 2010. Το Μάρτιο του 2011 κυκλοφόρησε η MacRuby 0.10.

## Δείτε επίσης
* F-Script
* Nu

## Αναφορές


## Εξωτερικοί σύνδεσμοι
* MacRuby project homepage 
* MacRuby download 
* Developing Cocoa Applications Using MacRuby  
* MacRuby presentation during RubyConf 08 by Laurent Sansonetti (video) 
* OS X Application Development with HotCocoa by Rich Kilmer (video) 
* Introduction to MacRuby (slides) 
* MacRuby: The Definitive Guide 
* MacRuby's Twitter account 
* Fool's Ruby and Cocoa Workshop - MacRuby Archive 
* MacRuby Core Data Tutorial 
* Using MacRuby with Snow Leopard 

Κατηγορία:Ruby
Κατηγορία:Αντικειμενοστρεφείς γλώσσες προγραμματισμού
Κατηγορία:Γλώσσες με δυναμικούς τύπους
Κατηγορία:Γλώσσες προγραμματισμού σεναρίων
Κατηγορία:Διαδικαστικές γλώσσες προγραμματισμού
Ρος 614

Ο **Ρος 614** **(Ross 614)** ή **Gliese 234 A** είναι ένας ερυθρός νάνος αστέρας εκλάμψεων τύπου UV Κήτους και ο πρωτεύων αστέρας ενός γειτονικού διπλού συστήματος αστέρων στον αστερισμό Μονόκερω. Ως μεταβλητός αστέρας είναι γνωστός ως **V577 Μονοκέρωτος (V577 Mon)**. Με φαινόμενο μέγεθος περίπου 11, είναι αόρατος με γυμνό μάτι, παρότι είναι ένας από τους πλησιέστερους αστέρες, σε απόσταση 13,3 έτη φωτός, γεγονός που συνέτεινε στο να αποτελέσει το αντικείμενο πολλών μελετών.

## Το διπλό σύστημα
Το σύστημα του Ρος 614 αποτελείται από δύο πολύ ερυθρούς νάνους μικρής μάζας που βρίσκονται κοντά ο ένας στον άλλο. Ο δευτερεύων αστέρας έχει φαινόμενο μέγεθος m(V) = 14,23, είναι δηλαδή 17,1 φορές αμυδρότερος από τον πρωτεύοντα και γι' αυτό δύσκολα παρατηρείται. Ο πλέον πρόσφατος προσδιορισμός των τροχιακών παραμέτρων του συστήματος έγινε από τον Τζωρτζ Γκέιτγουντ (George Gatewood) με συνδυασμό παλαιότερων πηγών με δεδομένα του δορυφόρου HIPPARCOS. Σύμφωνα με αυτή τη μελέτη, η περίοδος περιφοράς των δύο αστέρων περί το κοινό τους κέντρο μάζας είναι 16,595 ±0,008 χρόνια, ενώ ο μέσος διαχωρισμός τους είναι 1,10 δευτερόλεπτο του τόξου, που αντιστοιχεί σε 37,3 λεπτά φωτός ή 4,48 AU. Ο φασματικός τύπος του συνοδού είναι M8 V. Τα απόλυτα μεγέθη των δύο αστέρων είναι 13,09 και 16,17, ενώ οι μάζες τους 0,2228 ± 0,0055 και 0,1107 ± 0,0028 της ηλιακής μάζας αντιστοίχως.

## Ιστορία
Ο πρωτεύων αστέρας ανακαλύφθηκε τo 1927 από τον Φρανκ Έλμορ Ρος (F.E. Ross) με χρήση του μεγαλύτερου διοπτρικού τηλεσκοπίου στον κόσμο, στο Αστεροσκοπείο Γιερκς. Ο Ρος σημείωσε τη μεγάλη ιδία κίνηση αυτού του αμυδρού αστέρα στις φωτογραφικές του πλάκες που αποτελούσαν το β΄ μέρος μιας επισκοπήσεως του ουρανού που είχε αρχίσει ο Μπάρναρντ, τον οποίο ο Ρος διαδέχθηκε στο αστεροσκοπείο. Ο Ρος τότε συμπεριέλαβε τον αστέρα στον κατάλογο που φέρει το όνομά του με τον αριθμό 614.

Η πρώτη ανίχνευση του διπλού συστήματος έγινε το 1936 από τον **Dirk Reuyl** με το διοπτρικό τηλεσκόπιο των 66&nbsp;cm του Αστεροσκοπείου Μακόρμικ στο Πανεπιστήμιο της Βιρτζίνια, μετά από αστρομετρική ανάλυση φωτογραφικών πλακών. Το 1951 η Σάρα Λ. Λίπινκοτ πραγματοποίησε τις πρώτες αρκετά ακριβείς προβλέψεις για τις μελλοντικές θέσεις του δευτερεύοντα αστέρα μετά από μελέτες με το διοπτρικό τηλεσκόπιο των 61&nbsp;cm του Αστεροσκοπείο Σπρουλ. Οι υπολογισμοί της χρησιμοποιήθηκαν από τον Μπάαντε για τον οπτικό εντοπισμό για πρώτη φορά του αμυδρού αστέρα με το νέο τότε τηλεσκόπιο Hale των 5 μέτρων του Αστεροσκοπείου του Πάλομαρ

## Παραπομπές


## Δείτε επίσης
* Κατάλογος αστέρων του Μονόκερω

Ρος 614
Κατηγορία:Διπλοί αστέρες
Κατηγορία:Μονόκερως (αστερισμός)
Κατηγορία:Αστέρες εκλάμψεων
Σπύρος Βούγιας

Ο **Σπύρος Βούγιας** είναι Έλληνας πολιτικός και τοπογράφος μηχανικός.

## Βιογραφία
Γεννήθηκε  στη  Θεσσαλονίκη  το  1952. Σπούδασε Τοπογράφος Μηχανικός στο Αριστοτέλειο Πανεπιστήμιο Θεσσαλονίκης. Συνέχισε τις σπουδές του με μεταπτυχιακό στο Σχεδιασμό Μεταφορών από το Imperial College και διδακτορικό από το Τμήμα Πολιτικών Μηχανικών ΑΠΘ στην "Σχέση της κυκλοφορίας με το περιβάλλον", όπου διδάσκει από το 1980, ενώ πλέον έχει τον βαθμό του Καθηγητή.

Είναι Δημοτικός Σύμβουλος στον Δήμο Θεσσαλονίκης από το 1994. Στις δημοτικές εκλογές του 1998 και του 2002 ήταν υποψήφιος Δήμαρχος Θεσσαλονίκης, χωρίς να εκλεγεί. 

Στις Βουλευτικές Εκλογές του 2000 και του 2004 τοποθετήθηκε στο Ψηφοδέλτιο Επικρατείας του ΠΑΣΟΚ, ενώ στις εκλογές του 2009 εξελέγη Βουλευτής Α' Θεσσαλονίκης με το ΠΑΣΟΚ. Μεταξύ 2001 και 2002 διετέλεσε Υφυπουργός Μεταφορών και Επικοινωνιών. Τον Οκτώβριο του 2009 τοποθετήθηκε Υφυπουργός Προστασίας του Πολίτη στην Κυβέρνηση Γεωργίου Παπανδρέου 2009, ενώ από τον Σεπτέμβριο του 2010 έως και τον Ιούνιο του 2011 ήταν Υφυπουργός Υποδομών, Μεταφορών και Δικτύων.

Είναι παντρεμένος με την αρχιτέκτονα Ελένη Κωνσταντίνου, με την οποία απέκτησε 2 παιδιά: την Αλεξάνδρα και τον Ορέστη.  

## Βιβλιογραφία
* Άδειες κερκίδες, Θεσσαλονίκη, Ιανός, 2005
## Πηγές
* Η προσωπική ιστοσελίδα του Σπύρου Βούγια

## Εξωτερικοί σύνδεσμοι
*
*

Κατηγορία:Έλληνες τοπογράφοι
Κατηγορία:Έλληνες πανεπιστημιακοί του 20ού αιώνα
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Α΄ Θεσσαλονίκης
Κατηγορία:Έλληνες υφυπουργοί Υποδομών, Μεταφορών και Δικτύων
Κατηγορία:Έλληνες υφυπουργοί Μεταφορών και Επικοινωνιών
Κατηγορία:Δημοτικοί Σύμβουλοι ανά την Ελλάδα